د افغانی سرې میاشتې ټولنې له لوری د غزنی ولایت دهیک او زنخان ولسوالیو پر 50 اړمنو کورنیو ژمنۍ البسې او روغتیا ساتنې کیټونه وویشل شول! د تیرو دوو ورځو په دوام نن چهارشنبه د روان ۱۴۴۵ هـ ق کال د رجب میاشتې پر ۵مه نیټه د افغانی سرې میاشتې ټولنې له لوری د مرکزی سوېل لویدیځ زون رئیس ښاغلی الحاج مولوی سید منهاج الدین "هاشمی" او د اړوندې څانګې رئیس ښاغلی مولوی نورالهداء "شاکر" په شتون کې د زون او څانګې د BDRT ټیم کارمندانو له لوری د غزنی ولایت دهیک او زنخان ولسوالیو 50 کونډو او بی سرپرسته کورنیو ته ژمنۍ البسې او د روغتیا ساتنې کیټونه چی ټولټال د نارینه، ښځینه او ماشومانو د ژمنی پوښاک په گډون 34 قلمه توکی پکې شامل وو، وویشل شول. یاد 34 قلمه غیر خوراکی توکی د نړیوال فدرېشن په مالی مرسته چمتو شوی وو.